पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सभी प्रखंडों में प्रभारी चिकित्सा पदाधिकारियों को कोविड-19 के मरीजों का बेहतर इलाज करने का निर्देश दिया गया। उन्हें इस बात की जानकारी दी गई है कि किस तरह के मरीजों को किस तरह की दवाएं देनी हैं। रेफर किस हालत में करना है। सदर अस्पताल के उपाधीक्षक डॉ. एमके आलम ने गुरुवार की सुबह सभी प्रभारी चिकित्सा पदाधिकारियों को ऑनलाइन ट्रेनिंग दी। उन्होंने कहा कि कोरोना वायरस की महामारी में सभी को थोड़ा ज्यादा मेहनत करने की आवश्कता है। इससे इस बीमारी के खिलाफ चल रही लड़ाई जीती जा सकती है। मरीजों को बेहतर इलाज की जरूरत है। इस बात का भी ख्याल रखना है कि लक्षण होने के बाद किस हालत में कौन सी दवाएं देनी चाहिए। कोरोना वायरस के इलाज के लिए जीतनी भी दवाएं हैं उसे उचित समय पर देने की जरूरत है।
गरीब मरीजों के लिए सीटी स्कैन कराना होता है मुश्किल
सरकारी अस्पतालों में आने वाले अधिकतर मरीज गरीब व मध्यम वर्गीय होेते हैं। सभी के लिए सीटी स्कैन कराना संभव नहीं होता है। मरीज को सदर अस्पताल या कोविड केयर सेंटर भेजने की जरूरत पड़ी तो वहां पर छाती का एक्सरे कराकर भेजनी चाहिए। इससे भी इलाज तुरंत व बेहतर ढंग से हो सकेगा। उन्होने कहा कि सांस लेने में परेशानी होने व अॉक्सीजन लेबल 90 से कम होने पर ऑक्सीजन की जरुरत पड़ती है। इसलिए रिपोर्ट निगेटिव होने पर भी छाती का एक्स-रे कराने से संक्रमण का पता चल सकता है। उन्होने यह भी कहा कि कोरोना वायरस के पॉजिटिव मरीज, जिनकी पहले से ब्लड प्रेशर, सुगर या अन्य तरह की बीमारी है और वे होम आइसोलेशन में हैं तो उनकी भी मॉनिटिरिंग करनी चाहिए।
सवालों के भी दिए जवाब
एम्स के डॉक्टरों द्वारा ऑन लाइन ट्रेनिंग के दौरान डॉक्टर एमके आलम ने भी ट्रेनिंग ली थी। इसके बाद डीएम अमित कुमार पांडेय ने उपाधीक्षक को सभी प्रभारी चिकित्सा पदाधिकारी को ऑनलाइन ट्रेनिंग ट्रेनिंग देने का निर्देश दिया। ट्रेनिंग के दौरान प्रभारी चिकित्सा पदाधिकारियों ने उपाधीक्षक से कई तरह के सवाल भी किए। इसके बारे में भी उपाधीक्षक ने डॉक्टरों को उचित सलाह दी। डॉ. आलम ने कहा कि ऐसा देखा जा रहा है कि रैपिड एंटीजन किट से जांच के दौरान रिपोर्ट निगेटिव आ रही है। लेकिन, रिपोर्ट निगेटिव होेने के बाद भी कोरोना वायरस का लक्षण है। इसलिए उसका भी इलाज होना चाहिए। हालांकि इसके लिए ट्रूनेट व आरटीपीसीआर जांच की आवश्यकता है। लेकिन इसकी रिपोर्ट आने में 24 से 48 घंटे का समय लगता है। इसलिए सभी प्रखंडों में एक्सरे और सीबीसी व सीआरसी जांच की सुविधा है। इसलिए इसकी जांच कराने के बाद भी इलाज की जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn